
SPECIFIKACIJA sklopa usposabljanj 
»Upravljanje podatkov« 


Predmet naročila

Sklop »Upravljanje podatkov« zajema 6 usposabljanja:

1. Dostop do informacij javnega značaja kot pravica in dolžnost
2. Uporaba Zakona o dostopu do informacij javnega značaja (ZDIJZ) s praktičnimi primeri
3. Varstvo osebnih podatkov v skladu z GDPR in ZVOP-2
4. Varstvo osebnih podatkov za pooblaščene osebe (DPO) v skladu z GDPR in ZVOP-2
5. GDPR pri uvajanju novih informacijskih rešitev
6. Javni sektor in videonadzor z vidika ZVOP-2 in GDPR

Naročnik si pridržuje pravico, da izbrane ponudnike povabi tudi k izvajanju drugega usposabljanja s področja vsebin tega sklopa.


Opis usposabljanja

1. Dostop do informacij javnega značaja kot pravica in dolžnost

Ciljna skupina in namen: usposabljanje je namenjeno javnim uslužbencem, ki želijo pridobiti osnovno znanje s področja dostopa do informacij javnega značaja.

Trajanje: 
· izvedba v živo: 4 pedagoške ure
· izvedba na daljavo: 4 pedagoške ure

Cilj: 
· razumeti:
· kaj je bistvo Zakona o dostopu do informacij javnega značaja (ZDIJZ),
· kdaj se informacija javnega značaja lahko zavrne, 
· kako pripraviti in dopolnjevati katalog informacij javnega značaja, 
· kdo so lahko uradne osebe po ZDIJZ,
· kakšna je vloga Informacijskega pooblaščenca in na koga se lahko zavezanci obrnejo za nasvet, 
· kdaj gre za varovanje osebnih podatkov, tajnih podatkov, poslovne skrivnosti, 
· kaj je test interesa javnosti in kdo ga lahko izvaja in
· uporabiti relevantno prakso Informacijskega pooblaščenca in Upravnega sodišča pri odločanju.

Vsebina: 
· dostop do informacij javnega značaja kot pravica: kdo in kaj lahko zahteva od koga, kaj je informacija javnega značaja, kaj je dokument, izjeme;
· postopek varstva pravice: kdaj se lahko odzove Informacijski pooblaščenec, kako mora biti speljan postopek na prvi stopnji;
· študij primera: osebni podatki, javna naročila in poslovna skrivnost, vpogled v odločbe upravnih enot in inšpektoratov, agencij in drugih organov, kako rešiti konflikt med dvema človekovima pravicama – pravico do zasebnosti in pravico javnosti vedeti.

Oblike dela in učne metode: usposabljanje poteka v obliki delavnice v živo ali na daljavo (glede na potrebe in pogoje naročnika). V obeh primerih izvajalec udeležence aktivno vključuje v usposabljanje (npr. primeri iz prakse, vprašanja in odgovori, reševanje problemov, diskusija). Izvajalec lahko v usposabljanje vključi tudi dejavnosti na daljavo pred izvedbo ali po njej (npr. vprašalnik, uporabne spletne povezave ali drugo gradivo). 

Potekati mora v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije:
https://ua.gov.si/o-nas/za-izvajalce-usposabljanj/


2. Uporaba Zakona o dostopu do informacij javnega značaja (ZDIJZ) s praktičnimi primeri

Ciljna skupina in namen: usposabljanje je namenjeno javnim uslužbencem, ki želijo svoje znanje  s področja dostopa do informacij javnega značaja poglobiti oziroma razširiti. Primerno je zlasti za uradne osebe za posredovanje informacij javnega značaja oziroma tiste, ki se v praksi srečujejo z zahtevami po ZDIJZ. 

Usposabljanje se bo izvajalo ločeno po ciljnih skupinah, in sicer za državne organe in občine ter za ostali del javnega sektorja, zato mora izvajalec poznati predpise in ureditev za vse ciljne skupine in pri izvedbi usposabljanja upoštevati posebnosti, ki izhajajo iz področnih zakonov in drugih predpisov.

Trajanje: 
· izvedba v živo: 6 pedagoških ur
· izvedba na daljavo: 4 pedagoške ure

Cilji: 
· pravilno opredeliti zahtevo po ZDIJZ in jo razlikovati od vprašanj po Zakonu o medijih (ZMed-1);
· prepoznati posamezne izjeme od prostega dostopa in jih pravilno uporabiti;
· uporabiti relevantno prakso Informacijskega pooblaščenca in Upravnega sodišča pri odločanju.

Vsebina: 
· postopek dostopa do IJZ (zahteva in oblike vložitve,  razlike med zahtevami po ZDIJZ in ZMed-1, sestava (delno) zavrnilne odločbe);
· test javnega interesa;
· izjeme od prosto dostopnih informacij javnega značaja s praktičnimi primeri (načelo prostega dostopa v praksi, predstavitev izjem, poslovne skrivnosti, vloga stranskih udeležencev, osebni podatki, ki po ZDIJZ niso varovani, postopanje organov pri primerih, ko le del zahtevane informacije predstavlja izjemo od prosto dostopnih informacij javnega značaja ali ko gre za avtorsko delo);
· aktualni primeri in dileme pri uporabi ZDIJZ v praksi – najpogostejše napake organov v postopkih po ZDIJZ, stroški, ki jih organ lahko zaračuna, ter najodmevnejši primeri iz prakse Informacijskega pooblaščenca in sodne prakse Upravnega sodišča RS ter .

Oblike dela in učne metode: usposabljanje poteka v obliki delavnice v živo ali na daljavo (glede na potrebe in pogoje naročnika). V obeh primerih izvajalec udeležence aktivno vključuje v usposabljanje (npr. primeri iz prakse, vprašanja in odgovori, reševanje problemov, diskusija). Izvajalec lahko v usposabljanje vključi tudi dejavnosti na daljavo pred izvedbo ali po njej (npr. vprašalnik, uporabne spletne povezave ali drugo gradivo). 

Potekati mora v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije:
https://ua.gov.si/o-nas/za-izvajalce-usposabljanj/


3. Varstvo osebnih podatkov v skladu z GDPR in ZVOP-2

Ciljna skupina in namen: usposabljanje je namenjeno zaposlenim, ki pri svojem delu obdelujejo osebne podatke. Namen usposabljanja je seznaniti udeležence z osnovnimi pravili zakonite in varne obdelave osebnih podatkov ter njihovimi odgovornostmi pri vsakodnevnem delu.

Trajanje: 
· izvedba v živo: 4 pedagoške ure
· izvedba na daljavo: 4 pedagoške ure

Cilji:
· razumeti temeljna načela varstva osebnih podatkov po GDPR in ZVOP-2;
· poznavanje pravne podlage za obdelavo osebnih podatkov;
· poznavanje pravic posameznikov, na katere se osebni podatki nanašajo;
· prepoznavanje lastne odgovornosti pri obdelavi osebnih podatkov;
· poznavanje osnovnih organizacijskih in tehničnih ukrepov za varstvo osebnih podatkov;
· znati ravnati ob sumu ali nastanku kršitve varstva osebnih podatkov. 

Vsebina: 
· temeljni pojmi in pravni okvir (GDPR, ZVOP-2);
· načela obdelave osebnih podatkov;
· pravne podlage za obdelavo osebnih podatkov;
· posebnosti obdelave osebnih podatkov v javnem sektorju;
· pravice posameznikov;
· dolžnosti zaposlenih pri obdelavi osebnih podatkov;
· varna uporaba informacijskih sistemov in ravnanje z dokumentarnim gradivom, ki vsebuje osebne podatke;
· organizacijski in tehnični ukrepi za varstvo osebnih podatkov;
· ravnanje ob kršitvah varstva osebnih podatkov;
· položaj, pristojnosti in praksa Informacijskega pooblaščenca, evropska in nacionalna sodna praksa;
· primeri dobrih in slabih praks.

Oblike dela in učne metode: usposabljanje poteka v obliki delavnice v živo ali na daljavo (glede na potrebe in pogoje naročnika). V obeh primerih izvajalec udeležence aktivno vključuje v usposabljanje (npr. primeri iz prakse, vprašanja in odgovori, reševanje problemov, diskusija). Izvajalec lahko v usposabljanje vključi tudi dejavnosti na daljavo pred izvedbo ali po njej (npr. vprašalnik, uporabne spletne povezave ali drugo gradivo). 

Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: https://ua.gov.si/o-nas/za-izvajalce-usposabljanj/


4. Varstvo osebnih podatkov za pooblaščene osebe (DPO) v skladu z GDPR in ZVOP-2 

Ciljna skupina in namen: usposabljanje je namenjeno pooblaščenim osebam za varstvo podatkov (DPO) ter zaposlenim, ki izvajajo naloge s področja upravljanja varstva osebnih podatkov v javnem sektorju. Namen usposabljanja je poglobiti znanje za učinkovito izvajanje nalog DPO ter zagotavljanje skladnosti organizacije z zahtevami GDPR in ZVOP-2.

Trajanje: 
· izvedba v živo: 6 pedagoških ur
· izvedba na daljavo: 6 pedagoških ur

Cilji:
· poglobljeno razumevanje obveznosti upravljavcev in obdelovalcev osebnih podatkov;
· znati svetovati vodstvu glede zagotavljanja skladnosti z GDPR in ZVOP-2;
· znati načrtovati in izvajati notranje postopke upravljanja varstva osebnih podatkov;
· znati pripraviti ali pregledati dokumentacijo s področja varstva osebnih podatkov;
· znati izvajati ocene učinka v zvezi z varstvom podatkov (DPIA) in ocenjevati tveganja;
· poznavanje postopka izdelave ocene učinka v zvezi z varstvom podatkov (DPIA) in ocenjevanja tveganj;
· spremljanje sodne prakse, smernic in razvoja zakonodaje na področju varstva osebnih podatkov. 

Vsebina: 
· podrobnejša obravnava GDPR in ZVOP-2;
· naloge, odgovornosti in neodvisnost pooblaščene osebe za varstvo podatkov (DPO);
· odgovornost upravljavcev in obdelovalcev osebnih podatkov;
· vzpostavitev in vzdrževanje sistema upravljanja varstva osebnih podatkov;
· evidence dejavnosti obdelave;
· določanje pravnih podlag za zahtevnejše primere obdelave;
· ocena učinka na varstvo osebnih podatkov (DPIA) in metodologije za ocenjevanje tveganj;
· načelo vgrajenega in privzetega varstva osebnih podatkov (Privacy by Design in Privacy by Default);
· pogodbe z obdelovalci osebnih podatkov in upravljanje pogodbenih razmerij;
· prenosi osebnih podatkov;
· tehnični in organizacijski ukrepi ter zagotavljanje informacijske varnosti;
· obravnava kršitev varstva osebnih podatkov in prijava nadzornemu organu;
· izvajanje notranjih nadzorov in presoj skladnosti;
· najpogostejše ugotovitve nadzornih postopkov ter praktični primeri iz javnega sektorja;
· aktualna praksa, smernice in priporočila pristojnih organov ter sodna praksa.

Oblike dela in učne metode: usposabljanje poteka v obliki delavnice v živo ali na daljavo (glede na potrebe in pogoje naročnika). V obeh primerih izvajalec udeležence aktivno vključuje v usposabljanje (npr. primeri iz prakse, vprašanja in odgovori, reševanje problemov, diskusija). Izvajalec lahko v usposabljanje vključi tudi dejavnosti na daljavo pred izvedbo ali po njej (npr. vprašalnik, uporabne spletne povezave ali drugo gradivo). 

Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: https://ua.gov.si/o-nas/za-izvajalce-usposabljanj/


5. GDPR pri uvajanju novih informacijskih rešitev

Ciljna skupina in namen: usposabljanje je namenjeno zaposlenim v javnem sektorju, ki sodelujejo pri načrtovanju, razvoju, nabavi, uvajanju, upravljanju ali posodabljanju oziroma nadgradnji informacijskih rešitev, zlasti vodjem projektov, skrbnikom informacijskih sistemov, pooblaščenim osebam za varstvo osebnih podatkov (DPO), vodjem notranjih organizacijskih enot, informatikom ter drugim zaposlenim, ki odločajo o obdelavi osebnih podatkov.

Trajanje: 
· izvedba v živo: 4 pedagoške ure
· izvedba na daljavo: 4 pedagoške ure

Cilji:
· razumevanje zahtev GDPR in ZVOP-2 pri načrtovanju in uvajanju novih ali posodobljenih informacijskih rešitev;
· poznavanje načela vgrajenega in privzetega varstva osebnih podatkov (Privacy by Design in Privacy by Default);
· prepoznavanje obveznosti izdelave ocene učinka v zvezi z varstvom podatkov (DPIA);
· poznavanje odgovornosti upravljavca in obdelovalca ter zahteve glede pogodbenih razmerij;
· prepoznavanje ključnih tveganja za varstvo osebnih podatkov pri digitalizaciji procesov v javnem sektorju in ukrepov za njihovo obvladovanje.

Vsebina: 
· pravni okvir varstva osebnih podatkov (GDPR in ZVOP-2) pri uvajanju informacijskih rešitev;
· vključevanje zahtev varstva osebnih podatkov v načrtovanje in razvoj informacijskih rešitev;
· načelo vgrajenega in privzetega varstva osebnih podatkov (Privacy by Design in Privacy by Default);
· obveznosti upravljavcev in obdelovalcev osebnih podatkov;
· določanje pravnih podlag za obdelavo osebnih podatkov;
· ocena učinka na varstvo osebnih podatkov (DPIA): kdaj je potrebna, kako se izvede ter metodologije za oceno tveganj;
· pogodbe z obdelovalci osebnih podatkov (28. člen GDPR);
· evidence dejavnosti obdelave;
· tehnični in organizacijski ukrepi za zagotavljanje varnosti obdelave;
· vloga pooblaščene osebe za varstvo podatkov (DPO);
· praktični primeri uvajanja informacijskih rešitev v javnem sektorju.

Oblike dela in učne metode: usposabljanje poteka v obliki delavnice v živo ali na daljavo (glede na potrebe in pogoje naročnika). V obeh primerih izvajalec udeležence aktivno vključuje v usposabljanje (npr. primeri iz prakse, vprašanja in odgovori, reševanje problemov, diskusija). Izvajalec lahko v usposabljanje vključi tudi dejavnosti na daljavo pred izvedbo ali po njej (npr. vprašalnik, uporabne spletne povezave ali drugo gradivo). 

Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: https://ua.gov.si/o-nas/za-izvajalce-usposabljanj/

6. Javni sektor in videonadzor z vidika ZVOP-2 in GDPR

ZVOP-2 je prinesel nove obveznosti na področju izvajanja videonadzora, prav tako pa tudi globe za njihovo neupoštevanje. Cilj je v zaščiti posameznika, ki je v današnji družbi vedno bolj podvržen nadzoru, tudi z uporabo tehnologije, kar pogosto pripelje do nedopustnih posegov v njegovo zasebnost in s tem povezano kršitev predpisov. Gre torej za občutljivo področje, predvsem v povezavi z zahtevami EU zakonodaje, ki daje posameznikom več pravic in kontrole nad uporabo osebnih podatkov. 

Ciljna skupina in namen: usposabljanje je namenjeno zaposlenim, katerih delovno področje pokriva uvedba ali izvajanje videonadzora (zaposleni, ki upravljajo objekte, ki so predmet videonadzora, pripravljavci sklepov in gradiv iz področja videonadzora, odgovorni za delo z videonadzornim sistemom ter obdelavo podatkov videonadzora, odločevalci o pravicah posameznikov in posredovanju posnetkov videonadzornih kamer, ipd.) ter pooblaščenim osebam za varstvo osebnih podatkov. 

Trajanje: 
· izvedba v živo: 4 pedagoške ure
· izvedba na daljavo: 4 pedagoške ure

Cilj:
· predstaviti najpomembnejše zahteve, ki jih je potrebno upoštevati pri načrtovanju in uporabi videonadzora z vidika ZVOP-2 in GDPR.

Vsebina: 
· načela in pravne podlage za obdelavo osebnih podatkov;
· splošno o videonadzoru;
· vsebina in obrazložitev sklepa o uvedbi videonadzora;
· opozorilne table;
· objava informacij o izvajanju videonadzora na spletnih straneh;
· videonadzor dostopa v uradne službene prostore;
· videonadzor delovnih prostorov in procesov;
· videonadzor na javnih površinah;
· posredovanje posnetkov videonadzornih kamer in zagotavljanje pravic posameznikom;
· varnost osebnih podatkov in pogodbena obdelava;
· ocena učinka v zvezi z varstvom osebnih podatkov;
· najpogostejši primeri kršitev, postopki Informacijskega pooblaščenca in globe.

Oblike dela in učne metode: usposabljanje poteka v obliki delavnice v živo ali na daljavo (glede na potrebe in pogoje naročnika). V obeh primerih izvajalec udeležence aktivno vključuje v usposabljanje (npr. primeri iz prakse, vprašanja in odgovori, reševanje problemov, diskusija). Izvajalec lahko v usposabljanje vključi tudi dejavnosti na daljavo pred izvedbo ali po njej (npr. vprašalnik, uporabne spletne povezave ali drugo gradivo). 

Usposabljanje mora potekati v skladu z navodili in didaktičnimi smernicami za izvajalce usposabljanj na Upravni akademiji, objavljenimi na spletni strani Upravne akademije: https://ua.gov.si/o-nas/za-izvajalce-usposabljanj/


Dinamika izvajanja 

	Usposabljanje
	Skupno št. izvedb v času trajanja pogodbe 
	Trajanje v živo
	Trajanje na daljavo

	Dostop do informacij javnega značaja kot pravica in dolžnost
	8
	4 ped. ure
	4 ped. ure

	Uporaba Zakona o dostopu do informacij javnega značaja (ZDIJZ) s praktičnimi primeri
	8
	6 ped. ur
	4 ped. ure

	Varstvo osebnih podatkov v skladu z GDPR in ZVOP-2 
	8
	4 ped. ure
	4 ped. ure

	Varstvo osebnih podatkov za pooblaščene osebe (DPO) v skladu z GDPR in ZVOP-2
	8
	6 ped. ur
	6 ped. ur

	GDPR pri uvajanju novih informacijskih rešitev
	8
	4 ped. ure
	4 ped. ure

	Javni sektor in videonadzor z vidika ZVOP-2 in GDPR
	8
	4 ped. ure
	4 ped. ure



Dejansko število izvedb posameznega usposabljanja je odvisno od potreb, zato je v specifikacijah opredeljeno predvideno število izvedb. Za dinamiko izvajanja posameznega usposabljanja se bosta sproti dogovarjali kontaktni osebi naročnika in izvajalca.

Ponudniki
Ponudniki so lahko fizične in pravne osebe javnega ali zasebnega prava. Ponudniki lahko oddajo ponudbo za izvajanje celotnega sklopa usposabljanj ali samo posameznih usposabljanj iz sklopa.

Kraj izvedbe usposabljanja
[bookmark: _Hlk137026395]Izvajanje poteka na lokacijah v Ljubljani in drugih krajih v Sloveniji ali na daljavo (izbrani ponudnik izvede usposabljanje na daljavo iz svojih prostorov in s svojo tehnično opremo).

Predstavitev usposabljanja
Ponudnik, ki izpolnjuje vse zahtevane pogoje, predstavnikom Upravne akademije Ministrstva za javno upravo na njihovo zahtevo pred podpisom pogodbe zagotovi krajšo podrobnejšo predstavitev programa usposabljanja in učnih metod. V primeru zavrnitve predhodne predstavitve ponudba ponudnika ne bo upoštevana.



Pogodba
Izbrani ponudnik za usposabljanje mora podpisati pogodbo v roku 5 dni od prejema podpisane pogodbe s strani naročnika. Veljavnost pogodbe je do porabe načrtovanih sredstev v višini 31.427,20 EUR z DDV oziroma ne dlje kot 2 leti od podpisa pogodbe.

